title: Vamoe kotabafa tildera (trutca ke Levitan)
text: Ponaks gestayan gan Levitan va lingese ckane pomase va « glupuca is po ke darka kabdue disukesik » tuadrayar. Batcoba va amidaf kaatoes caveem is arapeniwese ckane malsaveyene gan lingesik ta skura va pokefa azenta isu sumefa co ropebur. Ilamkuca ke orikaf is xeftof kelt dem omaf rujod gan ksevafa bada vamoe zidaconya zo drigdar, isen icde ticefa pakava ke kelt, pouca ke lingesa vorda laumawer isen nosa betawer : lizira ke mevuyuna bedera va rujodeem gan « ponaks ke lorukuzaf kadulalukoptaf nidekseem isu konaklize tcubralukoptaf zo dear ». Taruteteson va ukafa tankomuca ke lavafa flavapa ta kaatoera va soeem ke lavek, Levitan va lukopte is batake malfaver ise va woyok ke lingesa vorda arapenir aze va lingena bada ke lavek ( ape kan loitesiki ) trider.